Mab eus familh roueel Tembu eo. E dad a oa Gadla Henry Mphaskanyiswa, a oa e-penn geriadenn Mzevo. Met aet eo a-enep aotrouniezh an drevadennerien, neuze skarzhet eo bet eus penn ar geriadenn ha kaset eo bet gant e familh da geriadenn Quenu. Chom a reas memestra Mphakanyiswa unan eus izili kuzul prevez ar roue, sikour a reas kalz ivez Jongintaba Dalindyebo evit ma vefe roue. Tad Mandela en doa peder gwreg ha trizek bugel. Nelson Mandela a zo ganet eus trede gwreg e dad, Nosekeny Fanny.